
ATODIAD GA36c

	MANYLEB ASESU LEFEL 6 



	Enw’r myfyriwr:
	Arwel Davies
	Rhif Adnabod y myfyriwr:
	1301390

	Rhaglen:
	TAR Cynradd

	Modwl:
	Egwyddorion Addysgeg

	Cod y modwl:
	M6X001438/C
	Cyfraniad at Asesiad Cyffredinol y Modwl  (%):
	

	Darlithydd:
	Siân Brooks
	Gwiriwr Mewnol:
	Siân Brooks

	Teitl yr Aseiniad:
	‘Disgrifiwch ddigwyddiad dysgu a ddigwyddodd yn ystod eich lleoliad.
Adfyfyriwch ar beth ddigwyddodd, gan gysylltu digwyddiadau â damcaniaethau dysgu ac addysgu.
Gwnewch argymhellion ynghylch sut gallech chi wella’ch arfer eich hun yng ngoleuni hyn, a chrëwch boster digidol i ddangos sut byddech yn defnyddio’r holl wybodaeth hyn i ddatblygu elfennau amgylchedd dysgu effeithiol.’
	Nifer o eiriau (neu’r cyfwerth): 
	6

	Dyddiad cyflwyno:
	17/10/18
	Dyddiad dychwelyd marciau dros dro ac adborth ysgrifenedig: 
	14/11/18

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   



	Deilliannau Dysgu’r Modwl 
(o faes llafur y modwl)

	
1.	ddeall, syntheseiddio a gwerthuso’r prif ddamcaniaethau sy’n tanategu dysgu, ymddygiad ac asesu yn yr ysgol gynradd
2.	adfyfyrio’n feirniadol ar sut y mae damcaniaethau dysgu’n sail i’r broses gynllunio a darparu amgylcheddau dysgu o ansawdd uchel, gan ddangos dealltwriaeth glir o sut y mae damcaniaeth ac ymarfer yn cydberthyn
3.	drefnu gwybodaeth a dysgu trwy ddefnyddio ystod o ffynonellau gwybodaeth, a chyflwyno’r gwaith yn briodol.









	
DISGRIFIAD O’R DASG




Teitl:
‘Disgrifiwch ddigwyddiad dysgu a ddigwyddodd yn ystod eich lleoliad.  Adfyfyriwch ar beth ddigwyddodd, gan gysylltu digwyddiadau â damcaniaethau dysgu ac addysgu. Gwnewch argymhellion ynghylch sut gallech chi wella’ch arfer eich hun yng ngoleuni hyn, a chrëwch boster digidol i ddangos sut byddech yn defnyddio’r holl wybodaeth hyn i ddatblygu elfennau amgylchedd dysgu effeithiol.’

Word count: 
5,000 words including 1,500 word equivalence for the digital poster and commentary. This means that the written assignment should be 3,500 words (or 10% above or below) and the digital poster and commentary should be 1,500 or equivalent.

This assignment requires you to:
•	critically reflect on key theories underpinning physical, social and cognitive development.
•	show how you are able to apply these theories to classroom contexts. 
•	demonstrate your own reflective development when you describe and evaluate what you have observed. Remember that this assessment asks you to do more than just describe the critical incident. 
•	show that you can consider what you observed in an analytical and evaluative way, and that you demonstrate how this has impacted on your awareness as a teacher through the creation of your own ideal.

Essential Reading 

This assignment requires that you show knowledge and understanding of theories and key readings underpinning the particular focus you have chosen in the critical incident. Readings have been provided on Moodle and you could also use other readings that you identify independently. 
Rhagymadrodd a chasgliadau

Pan fyddwch yn amlinellu cyd-destun eich arsylwi, rhowch ragymadrodd BYR – gan ddangos ymwybyddiaeth o’r materion moesegol hynny y gwnaethoch eu hystyried
e.e. anhysbysrwydd. Wrth wneud eich casgliadau, rhowch grynodeb o’r pwyntiau allweddol hynny yr ydych am i’r darllenwr fod yn ymwybodol ohonynt (tua 500 o eiriau).
AWGRYM – gwnaiff gyfeirio yn ôl at amcanion yr aseiniad ac esbonio sut yr ydych wedi’u diwallu ffocysu sylw’r darllenwr.

Rhan 1: Arsylwi

Cwblhewch ‘vignette’ (hynny yw, ailadrodd rhywbeth a ddigwyddodd) i ddisgrifio profiad dysgu, digwyddiad ymddygiadol neu ryngweithiad cymdeithasol a ddigwyddodd yn ystod eich arsylwi yn yr ystafell ddosbarth. Esboniwch pam gwnaethoch ei ddewis yn ddigwyddiad arwyddocaol, gan gyfeirio at gynnwys y modwl
e.e.	siarad archwiliadol; metawybyddiaeth; arferion cynhwysol (tua 1,500 o eiriau). AWGRYM – sicrhewch eich bod yn symud o’r disgrifiadol pur. Er enghraifft, esboniwch y rhesymau am ddewis arfau penodol e.e. rhestri gwirio, cofnodion
ysgrifenedig neu samplu amser wrth gwblhau’r arsylwadau. Gwerthuswch gryfderau a chyfyngiadau’r dull a ddewisir.

Rhan 2: Cysylltu

Gan ddefnyddio safbwynt damcaniaeth ddysgu benodol / damcaniaethau dysgu penodol, esboniwch sut gwnaeth ystyried y rhain eich helpu i ddeall yr hyn a ddigwyddodd yn ystod y digwyddiad hwn a sut y gallai effeithio ar ddeilliannau disgyblion yn ystod eich arfer yn y dyfodol (tua 1,500 o eiriau).
AWGRYM – sicrhewch eich bod yn cysylltu â damcaniaethau a damcaniaethwyr perthnasol, ond eich bod hefyd yn adfyfyrio ar y beirniadaethau sy’n gysylltiedig â rhai damcaniaethau. Sicrhewch hefyd eich bod yn dyfynnu cyfeiriadau yn briodol.

Rhan 3: Adfyfyrio ac Arloesi

Crëwch boster sy’n dangos enghraifft o’ch amgylchedd dysgu delfrydol, gan gyflwyno sylwebaeth i esbonio a chyfiawnhau’r egwyddorion addysgol hynny sy’n tanategu’r ddarpariaeth hon (cyfwerth â 1500 o eiriau).
AWGRYM – Sicrhewch eich bod yn cyfeirio at eich arsylwadau ac ymchwil er mwyn cyfiawnhau eich penderfyniadau o fewn eich amgylchedd delfrydol. Cyflwynwch eich poster yn broffesiynol.
Darllenwch y rheoliadau i fyfyrwyr yn ofalus er mwyn sicrhau eich bod yn deall y prosesau. Eich cyfrifoldeb chi yw cyflwyno mewn amser.
Ni all y staff ganiatáu estyniadau.
Caiff yr amser cyflwyno union ei gyhoeddi yn ystod y sesiynau modwl.

Wrth gyflwyno, dylai eich aseiniad fod o’r safon uchaf heb unrhyw wallau sillafu, atalnodi a chyfeirio.
Cyn cyflwyno, cyfeiriwch at y Llawlyfr Rhaglen a’r rhestr wirio sydd yn y llyfryn sgiliau astudio ôl-raddedig.
Beth ddylwn i gyflwyno gan ddefnyddio Turnitin?:

1.	MANLEB ASESU LEFEL 6 (ATODIAD GA36c)
2.	Y poster digidol
3.	Prif gorff eich aseiniad
4.	Unrhyw ddata crai priodol e.e. nodiadau maes / adfyfyrio BWA (ARC) (Atodiad 1)

Dylech labelu eich aseiniad yn glir gyda’ch rhif personol (p-number) a’ch grŵp proffesiynol. PEIDIWCH Â chynnwys eich enw.

 Caiff yr aseiniad ei asesu ar Lefel 6 yn unol â’r meini prawf asesu Lefel 6.
	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt; dylech ddefnyddio adolygiadau ysgolheigaidd a ffynonellau gwreiddiol, lle bo’n briodol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth).    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  
Use the essential and recommended readings on the theories underpinning teaching and learning that are provided on Moodle and apply these to your discussion.  You might also use other relevant sources independently.  Make sure you reference by following the University referencing guide (Harvard). Welsh Government or Estyn documentation and publications in relation to the developing curriculum could also be useful.

2. Sgiliau Gwybodaeth a Dealltwriaeth
Ar lefel 6, dylech allu arddangos gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth. Dylech fod yn ymwybodol o ansicrwydd ac amwysedd gwybodaeth a’r cyfyngiadau arni.  Mae’n rhaid i’ch gwaith ddangos ehangder cynyddol eich gwybodaeth a’ch dealltwriaeth systematig o gysyniadau ac egwyddorion gwaelodol sy’n gysylltiedig â’r maes pwnc.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr. 

Canllawiau penodol i'r asesiad hwn:  
You need to show that you are aware of the theories of learning. You will also need to show understanding of key aspects of your chosen focus within the literature. You will need to show that you understand how the curriculum is evolving in Wales and consider how this might have implications for the critical incident you observed.

3. Sgiliau Gwybyddol a Deallusol
Dylech allu: gwerthuso’n feirniadol dystiolaeth, dadleuon, tybiaethau, cysyniadau haniaethol a data y mae rhai ohonynt ar ben blaen disgyblaeth (ac a allai fod yn anghyflawn) er mwyn dyfeisio a chynnal dadleuon, ffurfio barn a/neu ddatrys problemau; disgrifio a rhoi sylwadau ar agweddau penodol ar ymchwil cyfredol, neu ysgolheictod uwch cyfatebol, yn y ddisgyblaeth.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech bob amser ddarparu cyfiawnhad ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
You should show that you can consider differing perspectives/theories/arguments around your chosen focus and its relationship to teaching and learning.  You should also ensure that you justify judgements you might make about your chosen focus and its relation to teaching and learning, by referring to evidence (e.g. things that may have happened in school/lessons) or educational research.

4. Sgiliau Ymarferol
Ar lefel 6, dylech allu cymhwyso’r dulliau a’r technegau rydych wedi’u dysgu er mwyn adolygu, cadarnhau, ymestyn a chymhwyso eich gwybodaeth a’ch dealltwriaeth, a chychwyn a chyflawni prosiectau. Byddwch yn defnyddio’n gywir dechnegau dadansoddi ac ymholi sefydledig sy’n berthnasol i’r ddisgyblaeth, a’u cymhwyso mewn cyd-destunau cymhleth ac anrhagweladwy, er mwyn dyfeisio a chynnal dadleuon a/neu ddatrys problemau.  Dylech allu llunio cwestiynau priodol er mwyn cyrraedd ateb - neu ddynodi ystod o atebion.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw neu’r amgylchiadau hynny, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn:  
For your commentary on your digital poster and your conclusion, it is suggested that you use a Reflective Model to guide your reflection and analysis. In your conclusion and commentary, you should be able to identify areas for further development.

5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth i raddedigion sy’n gofyn am arfer menter a chyfrifoldeb personol a gwneud penderfyniadau mewn amgylchiadau cymhleth ac anrhagweladwy.   Mae hyn yn cynnwys dangos:  y gallu i ddysgu ar gyfer datblygiad proffesiynol i wella sgiliau presennol a chaffael cymwyseddau newydd o natur broffesiynol a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.
Canllawiau penodol i'r asesiad hwn:  
This should be a well written and referenced work which brings together information from the wider research literature as well as personal experience which includes a creative and well-presented poster which conveys information in an engaging and informative manner. As a possible future teacher you should ensure that work is grammatically correct, with professional, precise and accurate use of language.





























	
     FFURFLEN ADBORTH MYFYRWYR


	Meini Prawf Asesu Generig 
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth

	2. Sgiliau Gwybodaeth a Dealltwriaeth

	
	

	





	
	

	
	
	

	3. Sgiliau Gwybyddol a Deallusol

	
	

	





	
	

	
	
	

	4. Sgiliau Cymhwyso Ymarferol 

	
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	
	


Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella
Tudalen 8 o 12


	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	






Disgrifiwch ddigwyddiad dysgu a ddigwyddodd yn ystod eich lleoliad. Adfyfyriwch ar beth ddigwyddodd, gan gysylltu digwyddiadau a damcaniaethau dysgu ac addysgu. Gwnewch argymhellion ynghylch sut gallech chi wella’ch arfer eich hun yng ngoleuni hyn, a chrëwch boster digidol i ddangos sut byddech yn defnyddio’r holl wybodaeth hyn i ddatblygu elfennau amgylchedd dysgu effeithiol.
Yn yr aseiniad hwn, byddaf yn arsylwi gwers o fewn ysgol gynradd i adnabod ac asesu digwyddiad addysgiadol. Byddaf yn cyfweld ag ysgol arloesol a derbyniwyd adolygiad Estyn (2017) yn ddiweddar. Mae’r ysgol yma yn cynnwys oedrannau o 3 tan 19 lle oedd 107 o ddisgyblion o fewn yr adran gynradd, a 412 o blant yn yr adran uwchradd. Dangosodd yr adolygiad bod tua 40% o’r disgyblion yn dod oddi wrth gartrefi Cymraeg ac mae 90% o fewn yr ysgol yn adnabod ei hun yn rhugl o fewn yr iaith Gymraeg. Gwêl bod 8% yn derbyn cinio am ddim a dim ond 9% sydd ag anghenion arbennig ers i’r adolygiad cael ei greu (Estyn, 2017), sydd ar gyfartaledd yn isel i gymharu â gweddill y wlad.
Y digwyddiad a ddewisaf yw amser mat lle wnaeth y plant derbyn cyflwyniad am fondiau rhif a lluosrif 10. Canolbwyntiaf ar sut wnaeth yr athrawes sbarduno plant drwy ganu i ddysgu gwybodaeth, ateb cwestiynau a sut wnaethent ddod o hyd i’r ateb. Byddaf yn ystyried â chysylltu damcaniaethau perthnasol i’r digwyddiad fel Gardner (1995) a’i aml ddeallusrwydd, ymddygiadaeth (Pavlov, 1927; Skinner, 1953) a sgaffaldiau Bruner (2006) a lluniadaeth gymdeithasol (Vygotsky, 1978). Byddaf wedyn yn cysylltu’r damcaniaethau yma i ddadansoddiad effeithiolrwydd dysgu o fewn y dosbarth i’r plentyn.
Byddaf yn gorffen yr aseiniad drwy adnabod fy nosbarth delfrydol mi fydd yn cynnwys agweddau sydd yn fuddiol i’r dysgwyr yn fy marn i. Drwy adnabod yr agweddau bydd o fewn fy nosbarth delfrydol, byddai’n ychwanegu llyfryddiaeth berthnasol i gefnogi pan fyddai hyn yn effeithiol i sbarduno dysgu.
Wrth weithio o fewn ysgol gynradd, bydd angen sicrhau fy mod yn cydlynu i’r anghenion a osodwyd gan BERA (2018) er mwyn sicrhau ni fydd unrhyw ddata preifat yn torri deddf amddiffyn plant. Drwy gydol yr aseiniad byddaf yn adnabod yr ysgol fel Ysgol X, a defnyddio plentyn A, B neu C wrth ddisgrifio digwyddiad. Ni fyddaf yn adnabod rhyw wrth ddisgrifio’r plentyn a galwyd yr aelod o staff yn athro X.
Rhan 1
Y ffordd rydwyf wedi arsylwi yw drwy ysgrifennu’r nodiadau ar ffurf papur a hefyd yn cwestiynu plentyn i ddarganfod meddylion i sut mae’r gwersi yn teimlo iddyn nhw. Roedd cofnodi yn ddull da i allu atgofio digwyddiadau’r gorffennol ond ar y llaw arall, efallai collwyd digwyddiad arall oherwydd oeddwn yn ffocysu ar ysgrifennu un profiad. Modd bynnag, byddaf yn disgrifio’r hyn a welaf yn ystod y wers sydd yn gysylltiedig â defnyddio siantio caneuon a symudiadau i ddysgu pwnc mathemateg. 
Llafar Ganu
Wrth arsylwi’r wers, gwnes adnabod damcaniaethau oedd yn cysylltu â dysgu'r plant. Roedd defnydd o ymddygiadaeth yn amlwg wrth iddi sbarduno plant i'w ailadrodd hi wrth ddefnyddio curiad cân. Mae ymddygiadaeth yn ddull dysgu sydd yn effeithiol drwy greu ymatebion wrth ysgogiad (Pritchard, 2014:6; Jarvis, 2006). Mae’r ddamcaniaeth yma yn bodoli wrth i’r plant adrodd allan yn dorfol er mwyn gallu derbyn canmoliaeth wrth athro X. Sylweddolwyd bod agwedd ymddygiadaeth yn ymddygiad sydd wedi ei ddysgu drwy ailadrodd ac atgyfnerthu pwnc (Pritchard, 2014:7; Jarvis, 2006).  
Cysylltodd y plant adrodd i fondiau rhif drwy ymateb i’r ysgogiad sef curiad y gân. Canlyniad o chwarae’r curiad yna wedyn oedd plant yn adrodd allan bondiau rhif 10 oherwydd eu profiad ailadroddol o’r pwnc (Jordan et al., 2008:24). Wrth gynnal y sesiwn hon, gwnaeth athro X ychwanegu can newydd iddynt oedd yn cynnwys lluosrif 10. Roedd y plant wedi gwrando ar y gân unwaith trwyddo er mwyn deall y curiad a’r eirfa, wedyn oedd angen iddynt adrodd y gân gyda’r fideo yn chwarae.
Roedd defnydd llais amrywiol yn amlwg wrth i athro X newid tôn llais i roi atebion gwahanol. Defnyddiwyd enghreifftiau o lais cyfoethog, sibrwd neu fel llew ac ychwanegu symudiadau cofiadwy iddynt. Drwy adnabod hyn, credaf fod adnabyddiaeth i waith Piaget fel ymhelaethwyd Cremin a Burnett (2018:54-55) bod y plant yn dysgu drwy eraill o fewn yr amgylchedd. Mae hynny gallu cyfuno ag ymddygiadaeth i raddau oherwydd bod y plant yn dysgu rhywbeth fel rhan o’u hymddygiad nhw, ond oeddent hefyd yn defnyddio’r wybodaeth ar y cyd i ateb problemau mathemategol.
[bookmark: _GoBack]Roedd defnydd o lais yn bwysig a datblygodd athro x y sesiwn i gynnwys defnydd o iaith gorfforol yn ystod y sesiwn. Gwelwyd pan wnaeth y plant yn dda fel grŵp yn llawn, roedd yna ganmoliaeth unigol yn bersonol i wneud sef bloedd dawel i’w hunan. Defnyddiodd athro X y dechneg hon i beidio â chynhyrfu’r plant drwy wneud sŵn enfawr ond i ddathlu eu llwyddiant yn dawel drwy ddefnyddio symudiad. Roeddwn wedi gweld hyn yn effeithiol oherwydd roedd y plant edrych fel ei bod yn mwynhau’r symudiad yna ac mewn ffordd gwnaeth hyn gysylltu ag ymddygiadaeth Skinner (1953), drwy blant yn dathlu os ydynt yn cyflawni gwaith da.
Cwestiynu
Wrth gymryd rhan yn dorfol, gwnaeth y plant dderbyn cwestiynau ar beth oedden nhw wedi dysgu o fewn y gân er mwyn canfod os oeddent wedi deall beth oedden nhw’n adrodd. Wrth gynnal y darn hwn, rhoddodd athro X byrddau gwyn i bawb lle oeddent yn gyfrifol i ateb y cwestiynau ar ddull brawddeg rhif. Roedd y cwestiynau yn amrywio o agoriadol drwy roi cwestiwn allan i’r plant a rhoi cyfle iddyn nhw ddod o hyd i’r ateb a chreu brawddeg rhif roeddent yn meddwl oedd eisiau. Gwnaeth y plant ysgrifennu’r wybodaeth i lawr ac wedyn ar gyfarwyddiad athro X, roedd angen dangos eu hatebion. Wrth wneud hyn, gwelwyd nad oedd nifer o blant efallai wedi deall y dasg neu ddim yn siŵr o’r ateb a naill ai yn copïo atebion o rywun arall neu heb roi ateb o gwbl. Roedd hyn yn dangos bod plant ddim yn gweithredu yn effeithiol o fewn dasg efallai sydd yn cysylltu ag aml ddeallusrwydd Gardner (1995).
Roedd defnydd o gwestiynau wedi amlygu ei hun drwy gydol y wers lle wnaeth athro X byth rhoi’r ateb iddynt ond gofyn cwestiynau’n aml er mwyn rhoi amser meddwl i’r plentyn. Mae’r dull o gwestiynu wedi bod yn hanfodol i allu hybu adfyfyrio plentyn o’r wybodaeth a derbyniwyd i sicrhau bod gwybodaeth yn aros yn y cof yn hir dymor (Myhill et al., 2006:69). Defnyddiodd athro X ffin lolipop er mwyn dewis plentyn ar hap yn hytrach na phwyso plentyn i ateb, neu ond yn dewis plentyn galluog i’w ateb. Os oedd y plentyn ddim gallu ateb y cwestiwn, rhoddwyd cyfle i blentyn ddewis un o’u cyfoedion i roi cymorth iddynt. Gwelwyd hyn yn rhan o luniadaeth gymdeithasol Vygotsky (1978) wrth i blentyn wedyn ddysgu oddi wrth eu cyfoedion ac athrawon (Powell, 2009).
Gwelwyd gwahanol agweddau i’r digwyddiad dysgu yma oherwydd roeddent wedi cynnal darn teulu ffeithiau lle'r oedd angen defnyddio tri rhif gwahanol mewn i frawddeg rhif. Roedd angen defnyddio symiau adio, tynnu neu’r ddau i greu'r nifer o frawddegau mathemategol phosib. Y tri rhif a defnyddiwyd oedd 9, 10 a 19. Pwrpas y darn hwn oedd i blant gallu deall bod yna bedwar canlyniad posib. Y canlyniadau oedd rhaid iddynt dybio oedd y canlynol sef;
10+9=19	9+10=19	19-10=9	19-9=10
Gwelwyd nifer o blant yn rhoi ambell i swm lawr yn seiliedig ag adio ond gydag eraill yn sylwi bod tynnu yn gallu creu atebion sydd yn y tri rhif yna. Roedd athro X ar y pryd yn cyfeirio cwestiynau i’r plant i dybio neu anelu tuag at yr ateb. Creda Johnston et al., (2007:12) gall cwestiynu o’r math yma gysylltu â lluniadaeth oherwydd bod plant yn defnyddio gwybodaeth wrth y wers ac archwilio mewn i’r posibilrwydd o greu mwy nag un frawddeg swm. 
Wrth wneud y symiau, roedd athro X wedi gadael i bawb gwneud symiau wrth y bwrdd gwyn. Gwnaeth athro X roi’r cyfle i blant hunanasesu ei gwaith drwy weld beth oedd yr atebion ar y bwrdd gwyn. Pan oeddent yn marcio, roeddech yn gallu gweld pa blant wnaeth gymryd rhan yn y dasg heb unrhyw broblemau a phwy wnaeth gweld yn dasg yn heriol. Roedd gennych ar un ochr, blant oedd yn deall, ac ar yr ochr arall, plant oedd heb ysgrifennu unrhyw ateb i lawr. Awgryma hyn bod y dasg heb gael ei chaffael gan bob plentyn ac nad oeddent yn cymryd rhan yn llawn o fewn y wers.
Dull Ymddygiad
Mae defnydd o ddull ymddygiad yn hollol bwysig yn ddosbarthiadau er mwyn cadw awdurdod dros y plant a rhoi strwythur i’w dydd. Defnyddiodd yr athro X system marblis fel pwyntiau i hybu cymhelliant ac ymddygiad da. Mae hyn yn cysylltu ag ymddygiad drwy’r broses cynnig siawns i blant ennill amser aur ychwanegol neu wobr arbennig iddyn nhw (Skinner, 1953). Credwyd Dinkmeyer a Dreikurs (2000) bod defnydd effeithiol o ganmoliaeth yn gallu ymrwymo plentyn i gymryd rhan oherwydd bod rhywbeth i’w budd nhw o ganlyniad. Ar y llaw arall, mae hyn yn negyddol i ymddygiad plentyn tuag at waith. Mae’n rhoi’r argraff bod gwneud gwaith ond yn fuddiol iddynt os mae cymhelliant allanol ganddynt ac nid i ddatblygu ei hunan.

Rhan 2
Yn y rhan hon, byddaf yn adfyfyrio'r damcaniaethau oedd yn bresennol yn y wers a dadansoddi eu heffeithiolrwydd i fuddio plant i ddysgu. Drwy ddadansoddi’r cryfderau a gwendidau, byddai gallu arsylwi os oedd y rhan yno yn effeithiol a hefyd argymell sut i’w ehangu am y tro nesaf.
Ymddygiadaeth
Mae’r ddamcaniaeth o ymddygiadaeth yn ffurf o ddysgu sydd wedi ei hystyried dros amser maeth lle dechreuodd yr arbrawf ar ymddygiad cŵn a grëwyd gan Pavlov (1927). Roedd y defnydd o ysgogiad a chanlyniad yn amlwg wrth i’r ci ymateb i’r ysgogiad sef y gloch yn hytrach na’r canlyniad o fwyd ar ôl tipyn o amser. Gwnaeth Skinner (1953) ddatblygu’r syniad hwn drwy arbrofi plant i ymateb i ysgogiad drwy ymateb i ysgogiad iddyn nhw e.e. rhoi gwobrau am ymddygiad neu waith da.
Mae ymddygiadaeth yn buddio’r plentyn drwy ei ddefnydd o ailadrodd. Cytunodd Jordan et al., (2008:24) bod defnydd o ailadrodd yn hybu ymateb i’r ysgogiad yn naturiol. Defnyddiodd athro X curiad o fewn caneuon er mwyn creu dull bydd yn gofiadwy i’r plant. Roedd hyn yn cysylltu ysgogiad sef curiad y gân lle bydd y plant gallu cofio beth fydd y bondiau rhif 10. Serch hynny, mae’n effeithiol i adnabod curiad cân i gofio rhywbeth ond efallai nad yw’r dull hwn yn effeithiol i bob plentyn. Efallai bydd rhai plant yn gwrando ar y curiad wedyn ddim yn deall beth mae’r adrodd cysylltiedig yn meddwl ac o ganlyniad byddent ddim yn cymryd rhan.
Mae gan ymddygiadaeth le o fewn y dosbarth ond mae bygythiadau yn ei erbyn fel esboniwyd Jarvis (2006:148), sef bod ei effeithiolrwydd yn hollol ddibynnol ar y plentyn. Ymhelaethodd bod plentyn sydd wedi caffael ymddygiad mewn un ffordd yn gallu gweld hi’n anodd newid i ddull arall. Dengys bod hyn yn ffordd dda o ddysgu pan aneliwyd am ymddygiad penodol ond ar y llaw arall, mae’r ddamcaniaeth ond yn newid eich ymddygiad yn hytrach na phrofiad o ddysgu (Pritchard: 2014:7). Dehonglwyd o hyn bod newid ymddygiad i ymddwyn fel mae athro eisiau yn strategaeth dysgu sydd efallai’n cyfyngu’r disgybl rhag dysgu strategaeth arall sydd yn lleihau siawns i’w dysgu.
Drwy ddefnyddio ymddygiadaeth, mae’n rhoi’r cyfle i blant gallu atgyfnerthu gwybodaeth ei hunan drwy ddysgu sgil ei hunan yn effeithiol. Credodd Jarvis (2006:151) bod yr agwedd hon bwysig oherwydd, “response is what leads to experience; and reinforcement are the rewards for achieving what is desired.” Amlygir hyn bod y dull yma ond yn effeithiol os bod canlyniad arall yn buddio’r dysgwr. Enghraifft o hyn bydd y defnydd o wobrau yn gymhelliant allanol iddynt sydd yn effeithio ar ei ymrwymiad o bwrpas i ddysgu. Gwelir hyn yn wahanol i luniadaeth le mae’r plentyn sy’n creu’r wybodaeth ei hunan cyn ei ddefnyddio yn hytrach na ail adrodd (Piaget, 1953; cited in Powell a Kallina, 2009:242).
Lluniadaeth Gymdeithasol
Mae’r agwedd o luniadaeth gymdeithasol yn amlygu ei hun drwy waith Vygotsky (1978) lle mae’r dysgwr yn cael ei ddylanwadu ar daith ddysgu wrth ei gyfoedion a’r athrawon o’i amgylch. Creda Mercer (1995:73) drwy ddeall bod adeiladwaith o wybodaeth yn llwyddiant rhwng yr athro a’r dysgwr. Cytuna Nottingham (2013:12-13) bod dysgu yn broses ac nid canlyniad yn unig. Parhaodd i ddweud bod plant yn mynd i gopïo eraill o’i amgylch, yn enwedig yr athro. Creda fod agwedd yr athro yn ddylanwadol drwy’r dangosiad o fwynhad i ddysgu, a deall bod camgymeriadau yn rhan o ddysgu ac nad ydyw hyn yn rhoi agwedd negyddol iddynt.
Roedd ymchwil a osodwyd gan Vygotsky (1978; cited by Jordan et al., 2008:60) yn cynnwys model o sut mae’r dysgwr yn datblygu ei gwybodaeth gyda chymorth yr athro sef y parth datblygiad procsimol. Mae hyn yn effeithiol i allu adnabod cyflymder  sut mae plentyn yn datblygu a chredon fod y plant yn buddio fwy oddi wrth gymorth yr athrawon. Serch hynny, dadleuwyd nad oedd defnydd dwys o’r dull hwn yn effeithiol bob tro oherwydd roedd y wers a arsylwais yn cynnwys trideg o blant i un aelod o staff. Bydd adnabod parth datblygiad procsimol pob plentyn yn y wers hon yn amhosib gan fod amrywiaeth eang o wahanol anghenion yno ar un pryd.
Gwnaeth Bruner (2006) ddatblygu ar ddamcaniaeth Vygotsky (1978) drwy ddefnyddio dull sgaffaldiau lle mae’r athro yn lleihau’r rhyddid yn y dasg lle mae’r plentyn wedyn yn derbyn amser i feistroli sgil cymhleth (Mercer, 1995:73). I adnabod agwedd hyn, roedd athro X wedi cyfyngu’r dasg i ddim ond adnabod y bondiau rhif drwy ddefnyddio cân. Mae’r athro yn ymhlygu ei hun yn addysg y plentyn. Enghraifft o hyn yw bod athro X yn pasio’r sgiliau i lawr o adio bondiau rhif i berson sydd heb y profiad yna, ac yn cyflwyno'r wybodaeth mewn dull caneuon. 
Cwestiynu
Defnyddiodd athro X cwestiynu effeithiol pan wnaeth y plant rhyngweithio yn gymdeithasol. Gwnaeth y plant ateb y cwestiwn drwy ysgrifennu eu hatebion fesul pâr ac yna dangos eu canlyniadau i gyd yr un pryd. Roedd hyn yn enghraifft a nodir gan Sangster and Overall (2006:105) bod amgylchedd i ateb cwestiwn heb yr ofid i fethu yn bwysig wrth ofyn cwestiynau er mwyn rhoi cyfle i bawb ateb. Gwnaethant feddwl yn ehangach, gyda phlant yn adnabod unrhyw wall oedd ganddynt drwy gymharu eu hatebion â pharau arall yn y dosbarth i sicrhau eu bod nhw’n gywir neu’n hunan farcio.
Mae’r dull hwn yn rhan o asesu’n anffurfiol fel nodwyd Wragg (2001:31) sef adnabod os yw dealltwriaeth y plant bod llafarganu yn cyfuno gyda’i gwaith yn bresennol. Gwêl o hyn  bod angen i’r plentyn ddeall taw strategaeth yw’r llafarganu er mwyn sicrhau dealltwriaeth i’r wahanol fondiau rhif 10. Cytuna Myhill et al., (2006:69) gyda’r gosodiad hyn oherwydd bod athro X wedyn yn adnabod os yw’r plentyn wedi deall y strategaeth. O ganlyniad i hyn, mae’r defnydd o gwestiynau agoriadol neu gaeedig yn bwysig o fewn ehangu dealltwriaeth y plant. Credaf fod y cwestiynau caeedig yn fwy addas ar gyfer y sesiwn hon oherwydd oedd athro X yn anelu i ateb cadarn o fondiau rhif 10 a deall y wahanol symiau sydd yn ei hafal e.e. 9+1, 8+2 ac ati. 
Meta wybyddiaeth
Mae’r dull hwn yn ddamcaniaeth sydd yn anelu plant i feddwl ar sut maen nhw’n dysgu ei hunain. Dyweda Reid (2005:60) bod plant sy’n ymwybodol o sut maent yn dysgu’n bwysig i ddealltwriaeth y plentyn ac i allu amgyffred cysyniadau ar draws yr ardaloedd dysgu. Golyga hyn bod plant sydd â sgiliau meta wybyddiaeth dda yn gallu bod yn fwy effeithiol drwy ddysgu fel unigolyn. 
Roedd yna gysylltiad i’r agwedd hon o fewn y wers wrth i blant gweithio ag eraill. Dyweda Douglas et al., (1998:71) pan fod plant yn gweithio ag eraill, bydd safon gwybodaeth yn cynyddu oherwydd bod ffactorau o ryngweithio a rhywun arall yn gallu hybu adfyfyrio a chreu dadl a phlentyn arall. Serch hynny, mae Dinkmeyer a Dreikurs (2000:19) yn credu bod plentyn yn gallu cael ei ddylanwadu ar sut mae’n gweld ei hun o fewn y grŵp. Creda o hyn, os nad yw’r plentyn yn gweld ei hunan yn uchel o fewn y grŵp, bydd lefel y cyfranogiad yn isel oherwydd efallai nad yw’r plentyn yn derbyn y cyfle i ateb. 
Aml Ddeallusrwydd
Mae aml ddeallusrwydd wedi ei greu gan ddamcaniaethwr o’r enw Gardner (1995) lle creda bod pob plentyn â deallusrwydd gwahanol wrth ddysgu. Esbonia Gardner (1995:56) bod deallusrwydd yn ddibynnol ar y dysgwr gan fod nifer yn dysgu mewn ffurf wahanol, ond mae’r system ysgol yn canolbwyntio ar lythrennedd a rhifedd yn gryfach. Parhaodd i ddweud bod dysgu i allu cynhwyso pawb i ddysgu yn well oherwydd bydd pawb ar lefel eu hun, yn hytrach na thrin pawb yr un peth gan fod llawer ddim ar yr un lefel.
Wrth adnabod gwybodaeth rhoddwyd Gardner (1995), mae athro X wedi ymdrechu i gynnwys pawb i mewn i’r wers drwy ddefnyddio cân fel dull dysgu i bawb. Efallai bod problemau yn seiliedig ar hyn oherwydd bydd ambell i blentyn ddim yn deall curiad neu’n dysgu’r gân yn effeithiol a buasai’r plant yna wedi colli siawns i ddysgu. Awgryma bod y rhan hon yn bwysig i beth galwyd Gardner (1995:56) yn “Individual Centered Education” lle mae’r unigolyn yn llywydd o’i addysg ei hun. Y problemau a welwyd wrth ddefnyddio’r agwedd hon yw sut byddwch yn asesu. Wrth ddarllen gwaith Jordan et al., (2008:105), gwelsant nhw fod adnabod sut mae’r plentyn yn dysgu orau yn galed i’w adnabod. Parhaodd i ddweud bydd angen i’r wers cynnwys gwahanol agweddau sy’n cysylltu â gwahanol ffurf o ddeall er mwyn dod o hyd i ddull i bawb.
Casgliad
I gloi, roedd yna lawer o ddamcaniaethau wedi eu hystyried yn yr aseiniad hwn gan gynnwys agweddau am ba mor effeithiol neu negyddol sy’n effeithio dysgu plant. Gwelir nad oes  damcaniaeth cywir i allu dysgu oherwydd pa mor eang yw plant a’i dysgu, a sut mae angen eu cyfuno nhw i sicrhau bod plant yn dysgu. Mae ymddygiadaeth (Skinner, 1957) wastad yn cysylltu ym mhob ardal oherwydd mae ail adrodd yn bwysig i allu creu’r llwybrau yn yr ymennydd, ac i ddefnyddio ar gyfer reolaeth ymddygiad. Mae’r ystyriaeth bod plant yn gweithio'n unigol yn dda iddynt, ond hefyd bydd angen cyflwyno profiadau o weithio ag eraill hefyd i ehangu’r sgiliau dadansoddi a dadlau atebion ei gilydd (Vygotsky, 1978). 
Roedd y wers gwnaeth athro X defnyddio yn dda oherwydd roedd cynifer o’r damcaniaethau yn y wers yn berthnasol i bob dim a wnaeth. Gwnaeth ddangos bod defnyddio cân yn effeithiol i allu dysgu plant i gymryd mewn gwybodaeth newydd. Dylai ddatblygu’r wers yn y dyfodol trwy newid y cwestiynau i fod yn fwy agoriadol efallai lle mae’r plant yn edrych am fondiau rhifau tynnu i hafalu rhif. Roedd sut i asesu'r wers yn galed oherwydd roedd gymaint yn y dosbarth, efallai roedd hi’n anodd i athro X gallu asesu atebion y plant i gyd yn deg. Ar y cyfan, roedd llawer mwy o ddigwyddiadau cadarnhaol na negyddol yn y sesiwn ac roedd digon o brofiadau cofiadwy i’r plant yno.

Rhan 3
Bydd yr ardal marcio gallu bod yn ardal lle mae’r athro/athrawes yn trafod gyda thri neu bedwar disgybl.
Mae’r ardal allanol a gwyllt yn cynnwys lleoliadau naturiol bydd gallu cael ei defnyddio am weithgareddau ar drawsgwricwlaidd.
Mae’r cornel darllen yn ardal fwy anffurfiol wrth y seddi a bydd y llyfrau o fewn diddordeb y plant.
Gweithle unigol lle mae adnoddau ar gael i roi cymorth iddynt os mha nhw eu hangen.
Ardal ddigidol yn cynnwys yr adnoddau fwyaf modern ac i hybu rhyngweithio’n gymdeithasol.


Rhan 3
Bydd y dasg yma yn esbonio beth fydd fy nosbarth delfrydol yn gyfnod allweddol 2. Mae yna amryw o agweddau i’w hystyried wrth greu awyrgylch dysgu da e.e. effeithiolrwydd yr adnoddau, y fath o amgylchedd a chrëwyd ac ati. Byddaf yn cyfuno llenyddiaeth berthnasol er mwyn esbonio pam fod yr agweddau yn ddelfrydol tuag at addysg plant. Bydd angen cyfeirio at waith Donaldson (2015) lle argymhellwyd bydd cwricwlwm newydd yn ofyn am brofiadau cadarnhaol a bydd o fudd ar gyfer dyfodol y dysgwyr. Bydd angen creu dosbarth bydd yn cydlynu a rhoi cyfle da i ddysgwyr cyflawni’r 4 diben. Y 4 diben a soniwyd Donaldson (2015:31) yw ddysgwyr uchelgeisiol galluog, cyfranwyr mentrus creadigol, dinasyddion egwyddorol gwybodus ac unigolion iach hyderus.
Yr Amgylchedd Dysgu
O fewn y dosbarth anelwyd at greu amgylchedd dysgu da drwy alluogi pawb i dderbyn yr un cyfle a phawb arall i ddysgu. Dywed Faulk a Evanshen (2013:41; Oakhill et al., 2015) “including those who are gifted, dual language learners, and have special needs - with opportunities to learn.” Bydd hyn yn bwysig yn enwedig o fewn ysgol Cymraeg a'i gysylltiad i adroddiad Donaldson (2015) lle mae angen i blant gallu trafod o fewn yr iaith sy’n ddelfrydol iddyn nhw. 
Mae dosbarthiadau yn cynnwys dysgwyr o ddiwylliannau ac agweddau dysgu gwahanol sydd yn her i greu amgylchedd lle byddai pawb gallu dysgu. Credwyd Dodd (1997:11) does dim “magic bullet approach” i greu dull sydd yn amgylchynu pawb ond fe all athrawon rhoi’r cyfle i blant drwy greu cartref academaidd. Bydd sut gosodwyd a defnyddio’r dosbarth yn gallu gwneud y gwahaniaeth i blant gallu dysgu fel credir Burke a Burke-Samide (2004:237; Lynn a Steiner, 2005; Stuber, 2007). Dwedant nhw fod ddefnydd o gadeiriau a byrddau anghyfforddus yn gallu effeithio plentyn rhag gwrando yn y wers. Parhawyd i ddweud bod defnydd o gadeiriau cyffyrddus neu seddu anffurfiol yn gallu datblygu sylw plant i ddysgu a gwella eu hymddygiad. 
Mae’r amgylchedd yn hollol bwysig drwy sut mae’r wers yn cael ei threfnu. Dywedid Dunn (2017:3) bod angen i wers fod yn ardderchog, bydd angen anelu canlyniadau rhagorol o fewn y wers. Mae hyn yn bwysig i hybu addysg i blant yn enwedig drwy gyfeirio at y cwricwlwm dyfodol llwyddiannus Donaldson (2015:67) lle dywedid bod “osod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.” Drwy baratoi a chynllunio’n drylwyr a chyfuno diddordebau plant i’r sesiwn, dadleuwyd byddai’r plant yn barod i ddysgu unrhyw bwnc o ganlyniad.
Credaf fod awyrgylch dysgu'r dosbarth yn gorfod cynnwys sut bydd plant yn dysgu o fewn pob gwers. Byddaf yn hybu damcaniaethau lluniadaeth Bruner (2006) a lluniadaeth gymdeithasol Vygotsky (1978) o fewn y wers yn hytrach nag ymddygiadaeth Skinner (1957). Mae Pollard et al. (1994:121) wedi sylweddoli bod angen i ddosbarthiadau gael amgylchedd rhydd yn seiliedig ar y plentyn. Dyweda hyn oherwydd bod angen i blant deall bod y dosbarth yn adnodd i’w ddefnyddio ar gyfer eu haddysg. Awgryma hyn i gysylltu â damcaniaeth Bruner (2006) lle mae’r plentyn yn llywydd ar addysg ei hun ac yn adeiladu ei wybodaeth bersonol o’r amgylchedd o’i amgylch.
Ardal Wyllt / Allanol
Rhoddwyd ardal wyllt yn rhan o’r dosbarth delfrydol oherwydd mae’n rhoi profiad unigryw efallai na fyddai’r plant yn derbyn gartref. Credwyd bod amgylchedd yn ddull da o dal diddordeb plentyn drwy adnabyddiaeth o natur amgylchedd (Ashbrook, 2012). Mae Ashbrook (2012; Constable a Green, 2015) yn cyfleu bod profiad yn gwella dealltwriaeth plentyn o fel mae bywyd yn dod o hyd i ffordd i oresgyn her ac nad oes angen cymorth dynol. Modd bynnag, dadleuwyd bod hyn yn rhoi'r cyfle a’r neges bod angen iddyn nhw fel dinasyddion i fod yn gynaliadwy o’r byd natur a pharchu ardaloedd gwyllt. Er gwelwyd gwaith Constable a Green (2015) yn addas i oedrannau cyfnod sylfaen, dadleuwyd ei bwysigrwydd o amlygu plant o unrhyw oedran at natur yn galluogi cynnydd yn empathi a'i dealltwriaeth o gynaliadwyedd.
Mae ardaloedd gwyllt yn effeithiol i gynyddu’r siawns o blant cymryd risg drwy ymdrechu i gynnal gweithred a deall bod camgymeriadau yn rhan o fywyd. Dywed Turtle et al. (2015:3) bod risg yn hanfodol iddyn nhw allu adnabod fel mae’r plentyn ei hunan yn dysgu. Creda Grigg a Lewis (2016) bod defnydd o’r ardal wyllt yn gallu cyrraedd gofynion Donaldson (2015)  i gynnal sesiynau gwersi sy’n drawsgwricwlaidd. Enghreifftiau a rhoddwyd gan Grigg a Lewis (2016:78) yw gwyddoniaeth lle bydd sesiynau gwersi yn gallu ffocysu ar brosesau byw anifeiliaid sydd yn byw mewn ardal wyllt. Ymhelaethwyd nad oedd nifer o gyfleoedd yn cael eu hamharu os yw’r tywydd yn wael. Dylai’r plant dderbyn profiad o allu gweithio mewn unrhyw dywydd er mwyn cynyddu eu dealltwriaeth o’r byd o’i hamgylch. 
Mae’r ardal hon yn gysylltiedig â gwaith Steiner (Dolan, 2015) lle mae dysgu drwy chwarae yn rhan o’r cwricwlwm. Cysyllta hyn i luniadaeth lle mae’r plentyn sydd yng nghanol y dysgu fel unigolyn. Creda Dolan (2015) bod defnydd effeithiol o’r ardal allanol yn galluogi cynnal pob un o’r pynciau yn nhraws cwricwlaidd (Donaldson, 2015).  
Ardal Ddigidol
Mae’r ardal ddigidol yn gallu hybu plant i addysgu mewn byd sydd yn datblygu’n dechnolegol. Bydd problemau yn codi ar sut i ddefnyddio a dealltwriaeth o gymhwysedd digidol yn ffactor i ystyried. Ond, gwelwyd bod y posibilrwydd o allu cynnal sesiynau gwersi yn amlwg iawn fel enghreifftiwyd Cicconi (2014) i gysylltu â damcaniaeth dysgu Vygotsky (1978) sef dysgu’n rhyngweithiol i fathemateg. Gwnaeth syniad Vygotsky (1978) chwarae rôl mewn ymchwil Cicconi (2014:64) drwy sylweddoli bod technoleg yn ddull effeithiol i allu creu diwylliant addysgiadol a chymdeithasol, i ysbrydoli plant i gymryd cyfrifoldeb i fod y dysgwr mwyaf deallus o fewn y sefyllfa. Cytuna Starcic et al., (2016) gyda’r ardal lle bydd angen creu’r cyfle i allu dysgu gwahanol bynciau’n effeithiol a drawsgwricwlaidd fel dywedwyd gan Donaldson (2017).
Mae agwedd traws cwricwlaidd yn bwysig i allu hybu gwahanol agweddau er mwyn creu’r dysgwr mentrus, uchelgeisiol, iach a dinasyddion egwyddorol (Donaldson, 2015) . Dyweda Duffty (2006:11) bod yna wahanol adnoddau ar gael er mwyn plant sydd gallu mynegi ei chreadigrwydd drwy raffeg, neu greu bas data ar gyfer mathemateg. Bydd defnydd cywir o agweddau hyn gallu hybu plentyn cyrraedd y pedwar diben (Donaldson, 2015). 
Bydd ardal ddigidol hyn yn cynnwys nifer o ddyfeisiadau modern fel cyfrifiaduron, ipad, camera fideo a gliniaduron. Mae pob darn technoleg yn bwysig i ystyried fel technoleg gwybodaeth ac nid cyfrifiaduron yn unig fel creda Elston (2007:8-9; Duffty, 2006) bod yna wahanol agweddau i allu dysgu drwy dechnoleg. Dywedodd Beauchamp (2013:32) bod ysgolion yn gallu adnewyddu ei hun drwy dechnoleg effeithiol a creadigol. Bydd yr ardal yma gallu hybu dulliau dysgu gwahanol drwy ba bynnag ffordd byddwch yn ei ddefnyddio. Enghreifftiwyd hyn gan Beauchamp (2013:34) drwy adnabod byd hybu plentyn i weithio’n seiliedig a damcaniaeth lluniadaeth. Credwyd bod y math hwn o ddysgu yn gallu rhoi’r dysgwr o fewn rôl benodol i ddatblygu dealltwriaeth a gwybodaeth bersonol. Bydd hyn yn gallu datblygu i gynnwys dysgu drwy luniadaeth gymdeithasol hefyd wrth weithio gydag eraill (Beauchamp, 2013). 
Cornel Darllen
Mae darllen yn rhan bwysig o fywyd ysgol o ddydd i ddydd oherwydd ei fod yn cael ei ddefnyddio mor aml. Bydd adnoddau yn bwysig yn ardal hon er mwyn creu amgylchedd anffurfiol fydd yn buddio’r plentyn. Sonia Burke a Burke-Samide (2004:237) yn gynharach bod seddu anffurfiol yn gallu effeithio’n gadarnhaol ar ganolbwyntio plentyn a gwella tebygolrwydd i ddysgu. Credaf fod angen creu amgylchedd i hybu darllen da a hefyd rhoi’r cyfle i benderfynu pa fath o lyfr bydd o ddiddordeb iddyn nhw. Dyweda Graham a Kelly (2008:142) bod adnabyddiaeth o ddarllenwyr llwyddiannus yn gallu dewis llyfrau a phenderfynu ei hun beth fydd o ddiddordeb. O ganlyniad, bydd creu ardal sydd yn magu hyder plentyn i ddarllen gan gynnwys agweddau o ddiddordebau modern plentyn gallu anelu plant i fod yn ddarllenwr llwyddiannus. Ymhelaetha Graham a Kelly (2008:144; Oakhill et al., 2015) pwysigrwydd i  alluogi plentyn â sgiliau ddarllen isel yn derbyn yr un tegwch a phlant sgiliau uchel. Bysai creu awyrgylch cadarnhaol yn ddull effeithiol a phwysleisio’r pwysigrwydd o allu darllen drwy gyfuno technoleg i’w addysg nhw.
Bydd ystyriaeth yr ardal hon yn bwysig oherwydd creda Hayes (2007:84) bod defnydd angen ehangu’r meddwl bod bob plentyn yn dysgu darllen yr un ffordd er mwyn sicrhau llwyddiant personol i’r plentyn. Ystyriaf fod plant yn dysgu mewn dulliau gwahanol fel damcaniaeth Gardner (1995), Skinner (1953) ac ati. Drwy allu amgylchynu ar gyfer y nifer o wahanol alluoedd, bydd cynhwysiad da o blant yn gallu dysgu mewn amgylchedd bydd wastad yn ei ddiddori nhw. Bydd cyfleoedd yn yr ardal hon i allu datblygu ei dealltwriaeth o lenyddiaeth i gynnal tasgau ymchwil.
Bydd adnabyddiaeth o’r ardal hon yn cael ei gysylltu efallai â llyfrgell fechan. Roedd Jones (2006; Bausch, 2000) wedi sylwi bod plant sydd wedi cymryd perchnogaeth o’i llyfrgell ysgol yn defnyddio a darllen mwy na’r arfer. Canlyniad o hyn yw bydd yr plant yn adnabod beth sydd ar gael iddynt, byddent yn fwy tebygol o ddefnyddio’r adnoddau ar gael iddynt. 
Ar y cyfan, dyma lawer o agweddau hoffwn i ystyried os byddaf yn creu dosbarth delfrydol. Byddaf yn cymryd agweddau gwahanol oddi wrth ddamcaniaethau dysgu fel lluniadaeth, ymddygiadaeth a lluniadaeth gymdeithasol (Bruner, 2006; Skinner, 1953). Yr agwedd fwyaf bydd angen cynnwys yw’r siawns i gyfoethogi addysg bob plentyn ac i bawb derbyn yr un profiad (Donaldson, 2015).
I gloi, mae’r rhan hwn yn fy marn, i yn cynnwys agweddau bod dosbarth delfrydol yn cynnwys agweddau sy’n hybu rhyddid a chyd-weithio ag eraill. Gwelaf fod angen damcaniaethau dysgu gwahanol yn rhan bwysig o’r dosbarth wrth angen i ddilyn rheolau dosbarth i ryngweithio’n gymdeithasol. Mae angen defnyddio’r ardaloedd yma’n effeithiol er mwyn sicrhau bod plant yn gallu dysgu’n unigol ac yn gymdeithasol hefyd. Roeddwn wedi adnabod drwy’r ymchwil pwysigrwydd o blant yn arwain dysgu ei hunan a chreu’r ardaloedd i greu math o berthynas i’r lleoliadau iddyn nhw.

